Лор леррина хаьажира оцу даь1ахкех, ц1ийх буьзначу уьйраге. Туркойн чиркхан серлонехь Пироговна гира маж, мекх, б1оржамаш санна дуькъа долчу цкъоцкъамаш юкъара схьахьоьжу цхьа б1аьрг а. Цу т1е, вала вожна 1уьллуш волчо, шен цхьаъ бен боцу б1аьрг та1ийра лоьре, ша дарбана кийча ву бохуш бегашана санна. Эццахь хирург б1агор хьаьвзина кхетамах велира. Ц1енкъа юккъе охьавуьйжира иза. Имама чехкка меттавалаве и аьлла омра дира бухарчу лоьрашка. Шемала дов дира Ахьмадана лоьре х1ума ца яийтина ахь оццул беха некъ бича, хи а ца малийтина аьлла. Т1аккха Пироговга элира